Berlingske Tidende, 1829-03-16
udsigt over Aviserne. Den i Morges ankomne Post har bragt londonske Aviser med fra 6te dennes. Den saa længe forventede og hele England saa høist interesserende Emancipations=Bill var Dagen i Forveien Kl. 6 om Eftermiddagen indbragt af Hr. Peel i Underhuset. Stats secretairens Foredrag varede i over 4 Timer, og det er altsaa naturligt, at vi ikke kunne være i Stand til at levere selv det korteste Udtog af denne saa høist mærkelige Tale, der fra Begyndelsen til Enden blev hørt med spændt Opmærksomhed, og nu og da blev afbrudt af lydelige bifaldsraab. Vi kunne blot henvege paa de vigtigste Grundtræk af den til Katholikernes borgerlige Emancipation foreslaaede Lov. Katholikerne skulle ophøre at være udelukkede fra borgerlige Rettigheder, og stilles ved Siden af deres protestantiske Brødre. De skulle være berettigede til at tage Sæde i begge Parlaments Huse, uden Indskrænkning med Hensyn til Antallet, men under en egen Eeds Aflæggelse. Jntet katholsk Medlem behøver i nogetsomhelst Tilfælde at forlade Huset. Der forlanges ingen Erklæring af dem imod Transsubstanciationen. De skulle kunne beklæde alle Corporations=Sherifs og Dommer=Embeder, men ingen Katholik kan blive Lord=Cantsler eller Lord=Lieutenant af Jrland, ligesom ingen kan beklæde et Embede ved den herskende Kirke, de geistlige Domstole og Stiftelser, Universiteterne og Collegierne i Eton, Winschester og Westminster, og overhovedet intet Embede, som kunde give Leilighed til at raade Kronen til noget Embedes Besættelse, der staaer i mindste Forbindelse med den herskende Kirke i England og Jrland. Lovene med Hensyn til Katholikernes Ret til Præsentation bibeholdes, og i Tilfælde af at en Katholik beklæder en Post, hvormed Kirkepatronat er forbundet, skal Kronen være bemyndiget tilat transferere denne Rettighed. De bestaaende Straffelove imod Katholiker blive ophævede, og med Hensyn til Eiendomsrettighed og kirkelige Garantier (eclesiastical securities) sættes de lige med Disenterne. Der skal ikke bestaae noget Veto, eller nogensomhelst Indblandelse i kirkelige Sager imellem den katholske Geistlighed og den paavelige Stol i Rom. De i den engelske Kirke brugelige Biskop- og andre geistlige Titler skulle ikke bruges af den katholske Kirkes Tjenere, ligesom kun den herskende Kirkes Tjenere maae gaae i Embedsdragt. Naar en Katholik beklæder et Stad= eller offentligt Embede, saa tør dette Embedes Jndsignier ikkun bæres af ham ved den herskende Kirke Gudstjeneste. Antallet og Navnene paa de nuværende Medlemmer at Jesuit= og Munkeklosterne blive optegnede, og disse tør i intet Tilfælde blive udvidede; ligesom der skal træffes Anstalter for, at ikke flere Jeesuiter, end de der nu opholde sig i Jrland, kunne komme ind i Landet. Valgrettigheden forhøies fra 40 S. til 10 L. Hvor almindelig Tilfredsheden med den foreslaaede Forholdsregel er, kan sees deraf, at Emancipationens gamle Modstander Hr. T. Lethbringe erklærede, at nu da han kjendte den foreslaaede Forholdsregel, vilde han ikke længer modsætte sig den. Ogsaa paa Fonds Markedet har den havt en gunstig Jndflydelse. Consols vare 877/8. Kornmarkedet har derimod været trykket, og har kun hævet sig, efterat det var blevet bekjendt, at Tolden paa fremmed Hvede, i Følge den næste sexugentlige Gjennemsnitspriis, vil stige fra 1 s. til 6 S. 8 d. Gjennemsnitsprisen for Ugen, som endte den 27de Februar, var for Hvede 68 S. 11 d., for Rug 39 S., for Byg 32 s. I d., for Havre 21 S. 10 d. Efterretningerne fra Krigsskuepladsen lyde ogsaa denne Gang gunstige for Russerne, og det er lykket et over Jsen gaaet udsisk Detaschement at opbrænde 30 Skibe af den tyrkiske Flotille, samt at indtage og demontere en ny, i Nærheden af Nikopolis ved Floden Osma anlagt tyrkisk Redoute. Over Wien haves Breve fra Constantinopel af 11te Februar, hvorefter det synes, at den nye Storvezier er mere fredeligsindet end den afsatte; dette giver Haab om at Udsigten til Fredsunderhandlingerne dog ikke ganske er forsvunden. Angaaende Grækerne under Opsilanti i Livadien ere Beretningerne høist modsigende. Efter Breve fra Otranto har Fyrsten vundet nye Fordele, og efter Breve fra Corfu har han lidt et Nederlag. Expeditionen imod Candien fortsættes. I Smyrna var der givet Ordre til, at de for Constantinopel bestemte Kornladninger skulde udlosses, og at Kornet skulde transporteres over Land til Constantinopel, men hertil udfordredes 12000 Kammeler. Fra Neapel skrives under 22de Februar, at den engelske og franske Gesandt ere aldeles enige om de græske Grændsers Udvidelse til Havbugten ved Vold og Arta, og at man ogsaa er enig om, at Grækenland skal faae en af det tyrkiske Overherredømme, uafhængig Regjering. I Paris var et Rygte i Omløb, at Vicekongen af Egypten havde dræbt sin Søn Jbrahim Pascha med et Pistolskud. Baron Pasquier aflagde den 5te Marts Beretning i Pairskammeret om Duelloven, Commissionen har foreslaaet vigtige Forandringer der. I de Deputeredes Kammer den 6te blev det besluttet at Hr. Pelets Forslag skulde tages i Overveielse : "at de til Præsidentskabet valgte Candidater, som af Kongen ikke udnævnes til Kammerets Præsident, skulle 20 ipso være Vicepræsidenter.